હક્કાની નેટવર્કે છેલ્લા દોઢ દાયકામાં સો કરતાં વધારે મોટા આતંકી હુમલા કર્યા છે ને ૧૦૦૦ કરતાં વધારે અમેરિકનોની હત્યા કરી છે. હક્કાની પાસે આખા અફઘાનિસ્તાનમાં નેટવર્ક છે ને નિયમિત રીતે નાના નાના હુમલા તો કરાવ્યા જ કરે છે. ૨૦૧૭માં કાબુલમાં ટ્રક બોમ્બ ફૂટેલો ને ૨૦૦ લોકોનાં મોત થયેલાં. આ હુમલો હક્કાની નેટવર્કે કરાવેલો. અમેરિકા તથા તેના સાથી દેશોના દૂતાવાસો પર તો ઘણા બધા હુમલા હક્કાનીએ કરેલા છે. અમેરિકન સહિતના વિદેશીઓનાં અપહરણ સહિતની પ્રવૃત્તિઓમાં પણ આ નેટવર્ક મોટા પાયે સામેલ છે. અફઘાનિસ્તાનમાં સુસાઈડ ટેરર એટેકની શઆત હક્કાનીએ કરેલી. તાલિબાન મહદ્ અંશે અફઘાનીઓ પર નિર્ભર છે જ્યારે હક્કાની નેટવર્ક આ બધાં કામો માટે વિદેશીઓનો ઉપયોગ કરે છે, તેના કારણે તેના સુધી પહોંચવું મુશ્કેલ છે.